wickkiey/tamil-wikipedia-chunked huggingface dataset:
# தரியா-இ-நூர்

## வரலாறு

இந்த வைரம், கோ-இ-நூர் என்ற பெயரைப் போலவே கருதப்படுகிறது. இது இந்தியாவின் ஆந்திரப் பிரதேசத்தின் கோல்கொண்டா பிராந்தியத்தில் உள்ள கொல்லூர் சுரங்கத்தில் வெட்டப்பட்டது. இதன் ஆரம்பகால தோற்றம் பற்றிய தகவல்கள் மர்மமாகவே உள்ளது. ஆனால் இது முகலாயப் பேரரசின் மயிலாசனத்தின் கண்களில் ஒன்றாக இருந்ததாக நம்பப்படுகிறது.  
1739இல் ஈரானின் நாதிர் ஷா (ஆட்சி. 1736-1747) வட இந்தியாவின் மீது படையெடுத்து தில்லியை ஆக்கிரமித்தார். அப்போது தில்லியை ஆண்டுவந்த முகலாயப் பேரரசர் முகமது ஷா தன்னை காப்பாற்றிக்கொள்ள தரியா-இ-நூர், கோ-இ-நூர், மயிலாசனம் உள்ளிட்ட முகலாயர்களின் முழு பொக்கிசங்களையும் அவருக்கு அளித்தார்.  
1747-இல் நாதிர் ஷா இறந்த பிறகு, வைரங்கள் அவரது பேரன் ஷாரோக் ஷாவிடம் சென்றது. அங்கிருந்து அது இலோட்ஃப் அலி கானின் கைகளுக்குச் சென்றது. ஈரானின் ஆளும் கஜார் வம்சத்தை நிறுவிய அகா முகமது கான் கஜாரின் கைகளில் லோட்ஃப் அலி கான் தோற்கடிக்கப்பட்ட பிறகு, தரியா-இ-நூர் கஜார் கருவூலத்தில் நுழைந்தது. இந்த நேரத்தில், நாசர் அல்-தின் ஷா கஜார் இந்த வைரத்தை மிகவும் விரும்பியதாகக் கருதப்பட்டது, பெரும்பாலும் அதை வளையமாக்கி தனது கையில் அணிந்திருந்தார். வைரத்தை பராமரிப்பது என்பது உயர் பதவியில் உள்ள நபர்களுக்கு வழங்கப்பட்ட கௌரவமாகும்.  
இந்த வைரம் அல்லது அதே பெயரில் உள்ள மற்றொரு வைரம் 19 ஆம் நூற்றாண்டில் இந்திய துணைக் கண்டத்திற்குத் திரும்பியதாக மற்றொரு கதை கூறப்படுகிறது.  
இறுதியில் இந்த வைரம் சீக்கியப் பேரரசின் மகாராஜா இரஞ்சித் சிங்கின் கைகளில் சென்றது. கம்பெனி ஆட்சியுடன் சீக்கியப் பேரரசு இணைக்கப்பட்ட பிறகு, இந்தக் கல் ஆங்கிலேயர்களால் சீக்கியக் கருவூலத்தில் இருந்து பிற மதிப்புமிக்க பொருட்களுடன் பறிமுதல் செய்யப்பட்டது.
# தரியா-இ-நூர்

## இதனையும் காண்க

- கோல்கொண்டா வைரம்
- கோகினூர்
# கௌரிசாகர் புகுரி

**கௌரிசாகர் புகுரி** (*Gourisagar Pukhuri*) என்பது இந்தியாவின் அசாம் மாநிலம், சிவசாகர் மாவட்டத்தில் உள்ள சிவசாகரில் இருக்கும் ஒரு செயற்கை ஏரியாகும். சிவசாகர் நகரத்திலிருந்து 12 கி.மீ தொலைவில் இந்த ஏரி அமைந்துள்ளது.
# கௌரிசாகர் புகுரி

## பெயர்க்காரணம்

கௌரிசாகர் புகுரி, கௌரிசாகர் ஏரி என்று பிரபலமாக அறியப்படுகிறது. இதன் வடக்குக் கரையில் மூன்று கோயில்கள் உள்ளன. தேவிடோல் கோயில் மணற்கல் சிற்பங்களால் அலங்கரிக்கப்பட்டுள்ளது. குளிர்காலத்தில் இடம்பெயர்ந்து வரும் பறவைகள் அதிக எண்ணிக்கையில் ஏரிக்கு வருகை தருகின்றன
# கௌரிசாகர் புகுரி

## வரலாறு

கௌரிசாகர் ஏரி 1715 மற்றும் 1719 ஆம் ஆண்டுகளுக்கு இடையில் மன்னர் சிவசிங்கரின் மனைவியான ராணி புலேசுவரியால் கட்டப்பட்டது.
# கப்லா பீல்

**கப்லா பீல்** (*Kapla Beel*) என்பது இந்தியாவின் அசாம் மாநிலம், பார்பேட்டா மாவட்டத்தில் உள்ள சர்தேபரி வருவாய் கோட்டத்தில் பனியாகுச்சி-அலதிபாரி கிராமங்களுக்குத் தெற்கே அமைந்திருக்கும் ஓர் ஏரியும் ஈரநிலமுமாகும்.
# கப்லா பீல்

## பரப்பளவு

கப்லா ஏரியின் பரப்பளவு 25 எக்டேர்களாகும்..
# கப்லா பீல்

## நீர்வாழ் விலங்குகள்

கப்லா ஏரியானது கவாய் (பனையேறிக் கெண்டை), கிளாரியசு பாட்ராசசு எனப்படும் நன்னீர் கெளுத்தி மீன் , எட்டோரோப்நியூசுடெசு போசிலிசு எனப்படும் கொட்டும் கெளுத்தி மீன், சன்னா சிடைரட்டா எனப்படும் பாம்புத்தலை மீன், ஆலிவ் பார்பு எனப்படும் புத்தி மீன், டிரைகோகாசுட்டர் பாசியாட்டா எனப்படும் கலிகானா மீன், வால்லாகோ அட்டு எனப்படும் பராலி மீன் போன்ற பல வகையான உள்நாட்டு மீன்களின் வாழ்விடமாகும்.
# தரம்சய்கர் சட்டமன்றத் தொகுதி

**தரம்சய்கர் சட்டமன்றத் தொகுதி** *(Dharamjaigarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது ராய்கர் மாவட்டத்தில் அமைந்துள்ளது. தரம்சய்கர், ராய்கர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# தரம்சய்கர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2018 | இலால்சித் சிங் இரதியா | rowspan=2 | இந்திய தேசிய காங்கிரசு</br> |
| 2013 |  |  |  |
| 2008 | ஓம் பிரகாசு இரதியா | rowspan=3 | பாரதிய ஜனதா கட்சி</br> |
| 2003 |  |  |  |
| 2023 |  |  |  |
# மகுரி மோட்டாபுங்கு பீல்

| image = File:Maguri Beel.jpg
| alt =
| caption = மகுரி மோட்டாபுங்கு பீல், தின்சுகியா மாவட்டம், அசாம்
| image_bathymetry =
| alt_bathymetry =
| caption_bathymetry =  
| location = Near to திப்ரு-சைகோவா தேசியப் பூங்கா அருகில் மற்றும் மோட்டாபுங்கு கிராமம், தின்சுகியா மாவட்டம், அசாம், இந்தியா
| group =
| coordinates =
| type =
| etymology =
| part_of =
| inflow =
| rivers =
| outflow =
| oceans =
| catchment =
| basin_countries =
| agency =
| designation =
| date-built =
| engineer =
| date-flooded =
| length =
| width =
| area =
# மகுரி மோட்டாபுங்கு பீல்

## பெயர்க்காரணம்

மகுரி என்பது கெளுத்தி மீனைக் குறிக்கும் உள்ளூர் சொல்லாகும். மோட்டாபுங்கு என்பது அருகிலுள்ள கிராமத்தின் பெயர். பீல் அல்லது பில் என்றால் அசாமிய மொழியில் ஏரி என்று பொருளாகும்.
# மகுரி மோட்டாபுங்கு பீல்

## பறவை, விலங்குகள்

மகுரி மோட்டாபுங்கு பீல் பல வகையான பறவைகளுக்கு இயற்கையான வாழ்விடமாகும். இந்த ஏரி 110 எண்ணிக்கைக்கும் மேற்பட்ட வசிக்கும் மற்றும் புலம்பெயர்ந்த பறவை இனங்களுக்கு ஒரு முக்கியமான வாழ்விடமாகும். இதில் செம்பட்டியலில் இடம்பெற்றுள்ள ச்சுறுத்தலுக்கு உள்ளான எட்டு இனங்கள் அடங்கும். இவற்றில் லாடிசில்லா சினராசென்சு எனப்படும் குருவி வகை , பெருசீனசு வாத்து எனப்படும் வெள்ளைக் கண் வாத்து, வெள்ளை இறக்கைகள் கொண்ட மர வாத்து மற்றும் பால்கேட்டடு வாத்து எனப்படும் மடிப்பு வாத்து ஆகியவை இதில் அடங்கும்.
# மெர் பீல்

**மெர் பீல்** (*Mer Beel*) என்பது இந்தியாவின் அசாம் மாநிலத்தில் உள்ள நகாமோ மாவட்டத்தில் அமைந்துள்ள ஓர் ஏரியாகும். 25 எக்டேர் பரப்பளவில் இந்த ஏரி பரவியுள்ளது. ஒரு சுற்றுலா தலமாகக் கருதப்படும் இங்கு ஒரு சுற்றுச்சூழல் சுற்றுலா பூங்கா நிறுவப்பட்டுள்ளது. மேலும் "மெர் பீல்" என்ற பெயர் ஒரு நிலப்பரப்பைச் சுற்றியுள்ள ஒரு பரந்த நீர்நிலையைக் குறிப்பதாகக் கூறப்படுகிறது.
# மோரிகாலங்கு பீல்

**மோரிகாலங்கு பீல்** (*Morikalang Beel*) என்பது இந்தியாவின் அசாம் மாநிலத்தில் உள்ள மரிகாவன் மாவட்டத்தில் அமைந்துள்ள ஓர் ஏரியாகும். மரிகாலங்கு ஏரி, மரிகாலாங்கு பீல் என்ற பெயர்களாலும் இந்த ஏரி அழைக்கப்படுகிறது. U-வடிவத்தில் காணப்படும் இந்த ஏரி இரெய்னா பத்தர் கிராமம் மற்றும் புகாகான் கிராமம் ஆகிய கிராமங்களால் சூழப்பட்டுள்ளது.
# மோரிகாலங்கு பீல்

## மீன்வள மேலாண்மை

மோரிகாலங்கு ஏரி நீர் மேலாண்மையை ஒழுங்குபடுத்துகிறது. மீன் மற்றும் பிற நீர்வாழ் உயிரினங்களை அறுவடை செய்வதற்கும் இந்த ஏரி பெயர் பெற்றது ஆகும்.
# இராம்பூர் சட்டமன்றத் தொகுதி,சத்தீசுகர்

**இராம்பூர் சட்டமன்றத் தொகுதி** *(Rampur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. இராம்பூர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# இராம்பூர் சட்டமன்றத் தொகுதி,சத்தீசுகர்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | நான்கி ராம் | rowspan=2 | பாரதிய ஜனதா கட்சி</br> |
| 2008 | நான்கி ராம் கன்வார் |  |  |
| 2013 | சியாம் லால் கன்வார் | இந்திய தேசிய காங்கிரசு</br> |  |
| 2018 | நான்கி ராம் கன்வார் | பாரதிய ஜனதா கட்சி</br> |  |
| 2023 | பூல் சிங் இரதியா | இந்திய தேசிய காங்கிரசு</br> |  |
# உர்பத்து பீல்

**உர்பத்து பீல்** (*Urpad Beel*) என்பது இந்தியாவின் அசாம் மாநிலத்தில் உள்ள கோல்பாரா மாவட்டத்தில் இருக்கும் அகியா கிராமத்தில் அமைந்துள்ள ஓர் ஏரியாகும். இயற்கை ஏரியான இது கோல்பரா மாவட்டத்தின் மாவட்ட தலைமையகமான கோல்பராவிலிருந்து 9 கி.மீ தொலைவில் அமைந்துள்ளது. உர்பத்து பீல் கீழ் அசாமின் மிகப்பெரிய இயற்கை ஏரிகளில் ஒன்றாகும்.
# உர்பத்து பீல்

## நீர்வாழ் உயிரினங்கள்

உர்பத்து ஏரி பல வகையான மீன்கள் மற்றும் பறவைகளுக்கு இயற்கையான வாழ்விடமாகும். பெருநாரை, சிறிய சீழ்க்கைச்சிரவி மற்றும் மீன்கொத்திகள் போன்ற பறவைகளின் முக்கியமான வாழ்விடமாகும். இங்கு நீர் அல்லி மற்றும் பொதுவான நீர் பதுமராகம் போன்ற நீர்வாழ் தாவரங்களும் உள்ளன.
# பைலியம் கான்டன்சென்சி

***பைலியம் கான்டன்சென்சி*** (*Phyllium gantungense*) என்பது பைலியிடே குடும்பத்தைச் சேர்ந்த ஒரு பூச்சி சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும்.
# பைலியம் கான்டன்சென்சி

## வகைப்பாட்டியல்

பலவானில் உள்ள மவுண்ட் கன்டுங்கிலிருந்து கிடைத்த பெண் ஒற்றை மாதிரியின் அடிப்படையில் 2009ஆம் ஆண்டில் *பைலியம் கான்டன்சென்சி* விவரிக்கப்பட்டது. இந்த மாதிரி சிற்றினம் தற்போது ஜெனோவாவின் இயற்கை வரலாற்று அருங்காட்சியகத்தில் சேமிக்கப்பட்டுள்ளது.
# சிவந்த மலர்

**சிவந்த மலர்** (*Sivantha Malar*) 1992 ஆம் ஆண்டில் வெளிவந்த தமிழ்த் திரைப்படமாகும். அதிரடியான பரபரப்பூட்டும் இத்திரைப்படத்தை சசிமோகன் இயக்கினார். செல்வாவின் எழுத்திலும், கே. ஆர். கங்காதரன் தயாரிப்பிலும் வெளிவந்த இத்திரைப்படத்தில் சரத்குமார், கௌதமி, விஜயகுமார், ஸ்ரீவித்யா ஆகியோர் நடித்திருந்தனர். இத்திரைப்படம் 1992 மார்ச் 6 அன்று வெளியிடப்பட்டது.
# சிவந்த மலர்

## நடிகர், நடிகையர்

- சரத்குமார் - ஆய்வாளர் விஜய்
- கௌதமி - பிரபா
- விஜயகுமார்
- ஸ்ரீவித்யா
- கவுண்டமணி - மாறன்
- செந்தில்
- டெல்லி கணேஷ் - அமைச்சர் சிவலிங்கம்
- தலைவாசல் விஜய்
# சிவந்த மலர்

## பாடல்கள்

இத்திரைப்படத்திற்கு மரகதமணி இசையமைத்திருந்தார். பாடல் வரிகளைக் கவிஞர் புலமைப்பித்தன் எழுதியிருந்தார்.  
- "எதுவரை போகும் ஆகாயம்" – எஸ். பி. பாலசுப்பிரமணியம், சித்ரா
- "ஒரு நிமிசம் அது போதுமே" – கே. எஸ். சித்ரா
- "எரியுதே இதென்ன நிலவு நிலவு." – எஸ். பி. பாலசுப்பிரமணியம், கே. எஸ். சித்ரா
- "ஒரு பாட்டு வந்துச்சா சுதி" – எஸ். பி. பாலசுப்பிரமணியம், கே. எஸ். சித்ரா
# கோர்பா சட்டமன்றத் தொகுதி

**கோர்பா சட்டமன்றத் தொகுதி** *(Korba Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. இது கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கோர்பா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | வேட்பாளர் | கட்சி |  |
| --- | --- | --- | --- |
| 2008 | ஜெய் சிங் அகர்வால் | rowspan=3 | இந்திய தேசிய காங்கிரசு</br> |
| 2013 |  |  |  |
| 2018 |  |  |  |
| 2023 | இலகான் இலால் தேவாங்கன் | பாரதிய ஜனதா கட்சி |  |
# பைலியம் போனிபாசியோய்

**பைலியம் போனிபாசியோய்** (*Phyllium bonifacioi*) என்பது இலைப் பூச்சிக் குடும்பமான பிலிடேவில் உள்ள ஓர் சிற்றினமாகும். இது நியு கினி பகுதிகளில் மட்டுமே காணப்படும் அகணிய உயிரி.  
பிலிப்பீன்சின் லூசோன் தீவின் வடக்கே *பை. போனிபாசியோய்* காணப்படுகிறது. இந்த சிற்றினத்திற்கு ஆண்ட்ரேசு போனிபாசியோவின் நினைவாகப் பெயரிடப்பட்டது. *பை. போனிபாசியோய்* கொய்யா இலைகளை உண்கிறது. ஆண் பூச்சிகள் பெண் பூச்சிககளை விட மெல்லிய இறக்கைகளைக் கொண்டதாகவும் ஒளி ஊடுருவக்கூடியதாகவும் இருக்கும். பெண் பூச்சிகள் அதிக இலை போன்ற இறக்கைகளைக் கொண்டுள்ளன. இவற்றின் உணர்கொம்பு குட்டையாக இருக்கும். இந்த இலைபூச்சியின் நிறம் பச்சை நிறத்தில் பழுப்பு நிற புள்ளிகளுடன் காணப்படும். *பை. போனிபாசியோய்* உடல் நீளம் 1.&nbsp;செ.மீ (0.3 அங்குலம்).
# சத்யநாத்து போரா

**சத்யநாத்து போரா** (*Satyanath Borah*) இந்தியாவின் அசாம் மாநிலத்தைச் சேர்ந்த ஓர் அசாமிய இலக்கண நிபுணர் ஆவார். 1860 முதல் 1925ஆம் ஆண்டு வரையிலான காலத்தில் இவர் வாழ்ந்தார். கட்டுரையாளர் மற்றும் இசையமைப்பாளராகவும் இவர் அறியப்படுகிறார். சில சமயங்களில் எச்சோன் அக்சோமியா என்ற புனைப்பெயரில் எழுதினார். சத்யநாத்து போரா இந்தியாவின் சுதந்திரப் போராட்டத்தில் பங்கேற்றார். அசாமிய மொழிப் பத்திரிகையான சோனகி மற்றும் உசா பத்திரிகையுடனும் தொடர்பு கொண்டிருந்தார். 28 நவீன அசாமிய பாடல்களைக் கொண்ட கீதாவாலி என்ற புத்தகத்தை எழுதினார். சாரதி (வழிகாட்டி அல்லது தேர், 1915), கேந்திர சபா (1925), சிந்தகோலி (சிந்தனை மொட்டுகள், 1935) மற்றும் ஆகாசு-ரகசியா (வானத்தின் மர்மம்), சீவனார் ஓமியா ஆகியன இவரது பிற படைப்புகளாகும். அசாமிய இலக்கணம் குறித்த போகோல் பைகோரோன் என்ற புத்தகம் இவரது இலக்கண நூல் ஆகும்.
# செயந்த மாதாப் போரா

**செயந்த மாதாப் போரா** (*Jayanta Madhab Bora*) இந்தியாவின் அசாம் மாநிலத்தைச் சேர்ந்த ஓர் அசாமிய நாவலாசிரியர் ஆவார். 2017 ஆம் ஆண்டில் மோரியாகோலா என்ற நாவலுக்காக சாகித்ய அகாடமி விருதைப் பெற்றார்.  
இந்த நாவல் பிரம்மபுத்திராவில் மூழ்கிய மோரியாகோலா என்ற குக்கிராமத்தின் பின்னணியில் அமைக்கப்பட்டுள்ளது. 1985 முதல் 25 ஆண்டுகளாக கிராமம் மற்றும் கிராம மக்களின் சமூக-பொருளாதார நெருக்கடி குறித்து சேகரிக்கப்பட்ட பொருட்களின் மீது இந்நாவலுக்காக ஆசிரியர் ஆராய்ச்சி செய்தார்.
# செயந்த மாதாப் போரா

## விருதுகள்

- சாகித்ய அகாடமி விருது
- பி.ஆர். அம்பேத்கார் தேசிய இலக்கிய விருது
# கோவா மாநிலச் சட்டமன்றத் தொகுதிகளின் பட்டியல்

**கோவா சட்டமன்றத் தொகுதிகளின் பட்டியல்** (*List of constituencies of the Goa Legislative Assembly*) என்பது கோவா சட்டமன்றத்தில் அடங்கியுள்ள 40 தொகுதிகளின் பட்டியல் ஆகும். கோவா சட்டமன்றம் என்பது இந்தியாவின் மேற்குக் கடற்கரையில் உள்ள இந்திய மாநிலமான கோவாவின் ஒற்றை அவை சட்டமன்றமாகும். இதன் அவை போர்வோரிமில் உள்ளது. மேலும் முன்னதாக சட்டமன்றம் கலைக்கப்படாவிட்டால், ஐந்து ஆண்டு காலத்திற்கு அமலில் இருக்கும். கோவா பரப்பளவில் இந்தியாவின் மிகச்சிறிய மாநிலமாகவும், மக்கள்தொகையில் நான்காவது மிகச்சிறிய மாநிலமாகவும் உள்ளது. கோவா சட்டமன்றம் 1963 முதல் உள்ளது. 2022 தேர்தலின்படி, இது 40 தொகுதிகளைக் கொண்டுள்ளது.  
இந்தியா சுதந்திரம் அடைந்ததிலிருந்து, பட்டியல் சாதியினர், பழங்குடியினர் ஆகியோருக்கு இடஒதுக்கீடு வழங்கப்பட்டுள்ளது. இது அரசியல் பிரதிநிதித்துவத்தை உறுதி செய்கிறது. மேலும் அரசியலமைப்பு பட்டியல் இனத்தவருக்கும் பழங்குடியினருக்கும் சீர்திருத்தச் செயலாக்கப் பொதுவான கொள்கைகளை வகுக்கிறது. 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகையில் 1.74% பேர் பட்டியல் சாதியினர் என்று குறிப்பிடப்பட்டுள்ளது. இதன்படி, சட்டமன்றத்தில் ஒரு தொகுதி (பெர்னெம்) பட்டியல் சாதியினரின் வேட்பாளர்களுக்கு ஒதுக்கப்பட்டுள்ளது.
# கோவா மாநிலச் சட்டமன்றத் தொகுதிகளின் பட்டியல்

## தொகுதிகள்

| 32,732 |
| --- |
# பினந்த சந்திர பருவா

**பினந்த சந்திர பருவா** (*Binanda Chandra Barua*) இந்தியாவின் அசாம் மாநிலத்தைச் சேர்ந்த ஓர் எழுத்தாளர் ஆவார். 1901ஆம் ஆண்டு முதல் 1994ஆம் ஆண்டு வரையிலான காலத்தில் இவர் வாழ்ந்தார். தியோக்கு நகரத்தைச் சேர்ந்த இவர் ஒரு கவிஞராகவும் அறியப்படுகிறார். துவோனி கோபி என்ற பெயரால் பரவலாக அறியப்படுகிறார். இவரது புனைப்பெயர் கெர்பாய் சர்மா என்பதாகும். 1966 ஆம் ஆண்டு பினந்த சந்திர பருவா அசாம் மாநில சாகித்ய சபையின் தலைவராக இருந்தார். கர்காவன், சங்கத்வானி, செய்த்வானி மற்றும் பிரதித்வானி போன்றவை இவருடைய சில பிரபலமான புத்தகங்களாகும். கர்காவன் என்பது இவரது புகழ்பெற்ற கவிதை நூலாகும். இதில் அகோம் இராச்சியத்தின் தலைநகரான கர்காவனின் அரசாட்சியை இவர் விவரிக்கிறார். 1989 ஆம் ஆண்டு அசாம் சாகித்ய சபை இவருக்கு சாகித்யாச்சார்யா பட்டம் வழங்கியது. சுதந்திரத்திற்கு முந்தைய காலத்தில் அசாமி நாடகத்தின் வளர்ச்சிக்கும் இவர் பங்களித்தார். இவரது மகன் புகழ்பெற்ற இந்திய ஓவியர் மற்றும் கலைஞர் நீல் பவன் பருவா என்பவராவார். இவர் பிரபல அசாமிய பாடகி தீபாலி பார்த்தை திருமணம் செய்து கொண்டார்.
# ஜான் மகேந்திரன்

2011 ஆம் ஆண்டு நகுல், ஐந்த்ரிதா ரே நடிப்பில் *"தலைப்புச் செய்திகள்"* என்ற அரசியல் நகைச்சுவைத் திரைப்படப் பணிகளில் ஜான் பணியாற்றத் தொடங்கினார். மேலும் அந்தப் படக் குழு ஒரு ஒளிப்படப் படப்பிடிப்பு நடத்தியது. பின்னர் படத்தின் தலைப்பு *"சடுகுடு"* என்று மாற்றபட்டது. ஆனாலும் அந்தத் திட்டம் கைவிடப்பட்டது. <sup>&#x5B; *<span title="This claim needs references to reliable sources. (December 2024)">சான்று தேவை</span>* &#x5D;</sup> 2010களின் முற்பகுதியில், ஜான், இயக்குநர் கண்ணனுக்கு இந்தி திரைப்படமான *டெல்லி பெல்லி*யின் திரைக்கதையை மறுசீரமைப்பு செய்யும் பணியில் உதவியதன் மூலம் *சேட்டை* (2013) படத்தின் எழுத்துப் பணிகளில் பணியாற்றினார். மேலும், *ராஞ்சனா* (2013) என்ற இந்தி படத்தின் தமிழ் மொழிமாற்றமான *அம்பிகாபதி* படத்திற்கு உரையாடல் எழுதுவதிலும் ஈடுபட்டார். பின்னர், சென்னையில் உள்ள போஃப்டா திரைப்பட கல்வி நிறுவனத்தில் திரைக்கதை, உரையாடல் ஆசிரியராகப் பணியாற்றிய அதே வேளையில், *காஷ்மோரா* (2016), *மொட்ட சிவா கெட்ட சிவா* (2017) உள்ளிட்ட படங்களில் எழுத்தாளராகப் பணியாற்றினார்.  
2022 ஆம் ஆண்டில், எம். பத்மகுமார் இயக்கிய மலையாளத் திரைப்படமான *ஜோசப்பின்* அதிகாரப்பூர்வ மறுஆக்கமான *விசித்திரன்* என்ற தமிழ்த் திரைப்படத்தின் எழுத்துப் பணிகளை மேற்கொண்டார்.
# ஜான் மகேந்திரன்

## திரைப்படவியல்

### இயக்குநர்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1999 | *பிரேமிஞ்சேதி எந்துகம்மா* | தெலுங்கு | ஜான் என்று குறிப்பிடப்பட்டுள்ளார் |
| 2002 | *நீத்தோ* | தெலுங்கு |  |
| 2005 | *சச்சின்* | தமிழ் |  |
| 2007 | *ஆணிவேர்* | தமிழ் | } |
# ஜான் மகேந்திரன்

## திரைப்படவியல்

### நடிகர்

| ஆண்டு | திரைப்படம் | பாத்திரம் |  |
| --- | --- | --- | --- |
| 2022 | *ராங்கி* | கிருஷ்ணமூர்த்தி |  |
| 2023 | *ரத்தம்* | ஆய்வாளர் விமல் ராஜ் | } |
# ஜான் மகேந்திரன்

## திரைப்படவியல்

### எழுத்தாளர்

| - | 2013 | *சேட்டை* |  |
| --- | --- | --- | --- |
| *அம்பிகாபதி* |  |  |  |
| *அதிரடி வேட்டை* |  |  |  |
| 2017 | *மொட்ட சிவா கெட்ட சிவா* |  |  |
| 2018 | *காஷ்மோரா* |  |  |
| 2020 | *தர்பார்* |  |  |
| 2021 | *கபடதாரி* |  |  |
| 2022 | *விசித்திரன்* |  |  |
| *விக்ராந்த் ரோனா* |  |  |  |
| 2023 | *கொன்றால் பாவம்* |  |  |
| *ஏஜெண்ட்* |  |  |  |
| 2025 | *பேபி அண்ட் பேபி* | கதை விவாதம் | } |
# சந்திர பாரதி

**சந்திர பாரதி** (*Chandra Bharati*) இந்தியாவின் அசாம் மாநிலத்தைச் சேர்ந்த ஓர் எழுத்தாளர் ஆவார். 1525 – 1578) 16 ஆம் நூற்றாண்டின் கவிஞர், இலக்கியவாதி மற்றும் சமசுகிருத இலக்கண வல்லுநர் என்று அறியப்படும் இவர் 1525 ஆம் ஆண்டு முதல் 1578 ஆம் ஆண்டு வரை வாழ்ந்துள்ளார். அசாம் மாநிலத்தின் காம்ரூப்பு மண்டலத்தின் பார்பேட்டாவைச் சேர்ந்தவர். பிரம்மபுத்திராவின் அருகே உள்ள ராசத்துவாரில் உள்ள மலையில் உள்ள ஒரு கல் பலகையில் உள்ள கல்வெட்டு, அந்த மலை சந்திர பாரதியின் வசிப்பிடமாக இருந்ததாகக் கூறுகிறது.
# சந்திர பாரதி

## குடும்பம்

சந்திர பாரதி மனைவியின் பெயர் தாரா தேவி என்பதாகும். அவர்களின் மகன் பாட்டாதேவா "அசாமி உரைநடையின் தந்தை" என்று அறியப்பட்டார்.
# கோத்தா டாமன்சாரா எம்ஆர்டி நிலையம்

**கோத்தா டாமன்சாரா எம்ஆர்டி நிலையம்** (ஆங்கிலம்: *Kota Damansara MRT Station* அல்லது *Kota Damasnara – Thomson Hospital Station*; மலாய்: *Stesen MRT Kota Damansara*) என்பது மலேசியா, சிலாங்கூர், பெட்டாலிங் ஜெயா, குவாசா டாமன்சாரா நகர்ப்பகுதியில்; எம்ஆர்டி காஜாங் வழித்தடத்தில் அமைந்துள்ள ஒரு விரைவுப் போக்குவரத்து நிலையம் ஆகும்.  
இதற்கு முன்னர் காஜாங் வழித்தடம் என்பது **சுங்கை பூலோ-காஜாங் எம்ஆர்டி வழித்தடம்** என்று அழைக்கப்பட்டது. எம்ஆர்டி காஜாங் வழித்தடத்தின் முதல் கட்ட நடவடிக்கைகளின் கீழ், இந்த நிலையம் திசம்பர் 16, 2016 அன்று திறக்கப்பட்டது.  
இந்த நிலையம் கோத்தா டாமன்சாரா நகர்ப்பகுதியில் செகி பல்கலைக்கழகம் *(SEGi University and Colleges)* மற்றும் தாம்சன் மருத்துவமனைக்கு அருகில் அமைந்துள்ளது.
# கோத்தா டாமன்சாரா எம்ஆர்டி நிலையம்

## நிலைய அம்சங்கள்

கோத்தா டாமன்சாரா எம்ஆர்டி நிலையம் காஜாங் எம்ஆர்டி வழித்தடத்தில் உள்ள அனைத்து உயர்த்தப்பட்ட நிலையங்களைப் போல ஒரு நிலையான வடிவமைப்பைக் கொண்டுள்ளது. இந்த நிலையம் பெர்சியாரான் சூரியன் சாலைக்க்கு *(Persiaran Surian)* மேலே கட்டப்பட்டுள்ளது.
# கோத்தா டாமன்சாரா எம்ஆர்டி நிலையம்

## நிலைய அம்சங்கள்

### நிலைய அமைவிடம்

கோத்தா டாமன்சாரா எம்ஆர்டி நிலையம் என்பது கோத்தா டாமன்சாராவின் PJU5 பகுதியில்; கோத்தா டாமன்சாரா சாலைக்கும் டெக்னோலாஜி சாலைக்கும் *(Jalan Teknologi)* இடையிலான சந்திப்புக்கு அருகில், பெர்சியாரான் சூரியனுக்கு மேலே அமைந்துள்ளது.  
இந்த நிலையத்திற்கு அருகிலுள்ள பிரபலமான அடையாளங்களில் திராபிகானா மருத்துவ மையம் *(Tropicana Medical Centre),* செகி பல்கலைக்கழகம், ஸ்ரீ கேடீயூ பள்ளி மற்றும் குகுசான் மெலாத்தி (Gugusan Melati) அடுக்குமாடி குடியிருப்புகள் ஆகியவை அடங்கும். கோத்தா டேம் *(Kota Dame)* (முன்னர் கோத்தா டாமன்சாரா நகர்ப்பகுதி) இரவுச் சந்தையை இந்த நிலையத்திலிருந்து ஊட்டி பேருந்துக்ள் வழியாக அணுகலாம்.
# கோத்தா டாமன்சாரா எம்ஆர்டி நிலையம்

## நிலைய அம்சங்கள்

### நிலைய அமைப்பு

**<small>பக்க நடைமேடை</small>**  
| **L1** | **இணைப்புவழி** | கட்டணப் பகுதிக்கான நுழைவாயிகள், நடைமேடைகளுக்கான நகரும் படிக்கட்டுகள், கட்டண இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள் |  |
| --- | --- | --- | --- |
| **G** | **தரை தளம்** | பேருந்து முனையம், வாடகை கார்கள் நிறுத்துமிடம், பணியாளர்கள் வாகனங்கள் நிறுத்துமிஎடம் | } |
# கோத்தா டாமன்சாரா எம்ஆர்டி நிலையம்

## வெளியேறும் வழிகள் - நுழைவாயில்கள்

பெர்சியாரான் சூரியன் சாலையின் இருபுறமும் அமைந்துள்ள இந்த நிலையத்தில் நுழைவாயில் A மற்றும் நுழைவாயில் B என இரண்டு நுழைவாயில்கள் உள்ளன. பெர்சியாரான் சூரியன் சாலைக்கு இணையாக இயங்கும் சாமார் சாலை 4/5-இல் *(Jalan Camar 4/5)* இருந்தும் நுழைவாயில் B-ஐ அணுகலாம்.  
பெர்சியாரான் சூரியன் சாலையில் உள்ள இரு நுழைவாயில்களிலும் பேருந்து முனையம், வாடகை கார்கள் நிறுத்துமிடம், பணியாளர்கள் வாகனங்கள் நிறுத்துமிடம் உள்ளன.  
| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | நிலையத்தின் கிழக்குப் பகுதி | பேருந்து நிற்குமிடம், கட்டண வாகனம் மற்றும் தனியார் வாகன நிறுத்துமிடம், டெக்னாலஜி சாலை, தாம்சன் மருத்துவமனை, செகி பல்கலைக்கழகம், ஸ்ரீ கேடிஇயூ பள்ளிகள், A & W கோத்தா டாமன்சாரா துரித உணவு உணவகம் |  |
| **<span>B</span>** | நிலையத்தின் வடக்குப் பகுதி | பேருந்து நிற்குமிடம், கட்டண வாகனம் மற்றும் தனியார் வாகன நிறுத்துமிடம், குகுசான் மெலாத்தி அடுக்குமாடி I குடியிருப்பு | } |
# கோத்தா டாமன்சாரா எம்ஆர்டி நிலையம்

## பேருந்து சேவைகள்

| கோத்தா டாமன்சாரா எம்ஆர்டி நிலையம் | கோத்தா டாமன்சாரா செக்சன் 4 & 5 | ஜாலான் சாமார் 4/1
ஜாலான் கெனாங்கா
பெர்சியாரன் கெனாங்கா
ஜாலான் செப்பா புத்திரி 5/1 |  |  |
| --- | --- | --- | --- | --- |
| கோத்தா டாமன்சாரா எம்ஆர்டி நிலையம் | சிலாங்கூர் அறிவியல் பூங்கா | பெர்சியாரான் சூரியன்
ஜாலான் டெக்னாலஜி | *முடிவிடம்* | } |
# கோத்தா டாமன்சாரா எம்ஆர்டி நிலையம்

## பேருந்து சேவைகள்

### பிற பேருந்துகள்

| பசார் செனி | செக்சன் 8, கோத்தா டாமன்சாரா | துன் டான் செங் லோக் சாலை
துன் சம்பந்தன் சாலை (கோலாலம்பூர் சென்ட்ரல்)
பங்சார் சாலை
**பங்சார் எல்.ஆர்.டி நிலையம்**
கூட்டரசு நெடுஞ்சாலை
ஜாலான் உத்தாரா
ஜாலான் செமாங்காட்
ஜாலான் எஸ்எஸ் 2/55
டாமன்சாரா-பூச்சோங் விரைவுச்சாலை (பண்டார் உத்தாமா)
பெர்சியாரான் சூரியன்
**முத்தியாரா டாமன்சாரா எம்ஆர்டி நிலையம்**
**சூரியன் எம்ஆர்டி நிலையம்**
கோத்தா டாமன்சாரா எம்ஆர்டி நிலையம்
பெர்சியாரான் மகோகனி
ஜாலான் பெக்காக்கா | } |
| --- | --- | --- | --- |
# கோத்தா டாமன்சாரா எம்ஆர்டி நிலையம்

## காட்சியகம்

**கோத்தா டாமன்சாரா எம்ஆர்டி நிலையக் காட்சிப் படங்கள் (2016 - 2025):**
# மங்கொம்பு - 13

**மங்கொம்பு - 13** *(MO 13 - Pavithra)* முன்மொழிவு எண்: *(IET - 13983)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **மங்கொம்பு - 5** மற்றும் **Surekha** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **பவித்ரா** என்ற பெயரிலும் அழைக்கப்படுகிறது.
# மங்கொம்பு - 13

## பின்னணி

நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் உறை கருகல், உறை அழுகல், பழுப்பு நிறத் தத்துப்பூச்சி (BPH), மற்றும் மரபணு மாற்றுப் பயிர் (GM) உயிரியல் வகை-5 (Biotype-5)க்கு தாங்கும் தன்மை கொண்ட, குள்ள நெல் இரகமாகும்.
# மங்கொம்பு - 14

**மங்கொம்பு - 14** *(MO 14 - Panchami)* முன்மொழிவு எண்: *(IET - 14760)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **மங்கொம்பு - 5** மற்றும் **Pothana** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **பஞ்சமி** என்ற பெயரிலும் அழைக்கப்படுகிறது.
# மங்கொம்பு - 14

## பின்னணி

நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி (BPH) மற்றும் மரபணு மாற்றுப் பயிர் *(GM)* உயிரியல் வகை-5 *(Biotype-5)*க்கு தாங்கும் தன்மை கொண்ட, குள்ள நெல் இரகமாகும்.
# ஜி. இ. சின்னதுரை

**ஜி. இ. சின்னதுரை** (*G. E. Chinnadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் சுக்ரவர்பேட்டை பகுதியினை சேர்ந்தவர். கோயம்புத்தூர் ஒன்றிய உயர்நிலைப் பள்ளியில் கல்வி பயின்றுள்ளார். சென்னை பச்சையப்பன் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கோயம்புத்தூர் மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மாளிகைக்காடு

<templatestyles src="Module:Infobox/styles.css"></templatestyles>
**மாளிகைக்காடு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது காரைதீவு பிரதேச செயலாளர் பிரிவில் அமைந்துள்ளது. இது அம்பாறைக்கு வடகிழக்கே சுமார் 25 கிலோமீட்டர் தூரத்தில் அமைந்துள்ளது. இது மாளிகைக்காடு கிழக்கு, மாளிகைக்காடு மத்தி, மாளிகைக்காடு மேற்கு என மூன்று கிராம அலுவலர் பிரிவுகளாகப் பிரிக்கப்பட்டுள்ளது. இது ஒரு கடற்கரைக் கிராமம் ஆகும்.
# என்னினமே என் சனமே

"**என்னினமே என் சனமே**" என்ற பாடலானது 1990ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*வேங்கைகளின் விடுதலை வேதங்கள்*" என்னும் பாடல் தொகுப்பில் இடம்பெற்ற பாடலாகும். கவிஞர் நாவண்ணன் எழுதிய வரிகளில் இசைவாணர் கண்ணனின் இசையில் இப்பாடலைப் பாடியவர் பொன் சுந்தரலிங்கம் அவர்கள். இது கவிஞர் நாவண்ணனின் முதலாவது பாடலாகும். இப்பாடலானது போராளி ஒருவர் பாடுவதாக அமைந்தது. தன்னலம் துறந்த போராளிக்கும் சமூகத்துக்குமான உறவின் வெளிப்பாடானது இப்பாடல்.
# என்னினமே என் சனமே

## முழுப் பாடல்

<blockquote>
என்னினமே என் சனமே</br>
என்னை உனக்குத் தெரிகிறதா?</br>
எனது குரல் புரிகிறதா?</br>
</br>
மண்ணை இன்னும் நேசிப்பவன் - அதனால்</br>
மரணத்தையே யாசிப்பவன்</br>
</br>
அன்னை தந்தை எனக்குமுண்டு</br>
அன்பு செய்ய உறவுமுண்டு</br>
என்னை நம்பி உயிர்களுண்டு</br>
ஏக்கம் நெஞ்சில் நிறைய உண்டு - எனினும்</br>
மண்ணை இன்னும் நேசிப்பவன் - அதற்காய்</br>
மரணத்தையே யாசிப்பவன்</br>
</br>
பாசறை நான் புருந்த இடம்</br>
பதுங்குகுழி உறங்குமிடம்</br>
தேசநலன் எனது கடன்</br>
தேன் தமிழே எனது திடம் – அதனால்</br>
மண்ணை இன்னும் நேசிப்பவன் - அதற்காய்</br>
மரணத்தையே யாசிப்பவன்</br>
</br>
என்முடிவில் விடிவிருக்கும்</br>
எதிரிகளின் அழிவிருக்கும்</br>
சந்ததிகள் சிரித்து நிற்க</br>
சரித்திரத்தில் நிறைந்திருப்பேன் - அதனால்</br>
மண்ணை இன்னும் நேசிப்பவன் - அதற்காய்</br>
மரணத்தையே யாசிப்பவன்</br>
</br>
</blockquote>
# விக்கிப்பீடியா:Statistics/September 2025

| Date | Pages | Articles | Edits | Users | Files | Activeusers | Deletes | Protects |
| --- | --- | --- | --- | --- | --- | --- | --- | --- |
# எசு. சின்னகருப்பத் தேவா்

**எசு. சின்னகருப்பத் தேவா்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் திருப்பரங்குன்றம் நகரைச் சேர்ந்தவர். பசுமலையில் பள்ளிக் கல்வியினையும் மதுரை கல்லூரியில் கல்லூரிக் கல்வியினையும் சின்னகருப்பத் தேவர் முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1957, 1962ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# என். சின்ன முனுசாமி செட்டி

**என். சின்ன முனுசாமி செட்டி** (*Chinna Munisamy Chettiar N*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருஷ்ணகிரி மாவட்டம் இம்மிடிநாயக்கனப்பள்ளி கிராமத்தினைச் சேர்ந்தவர். சுதந்திராக கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்தனப்பள்ளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சி. கே. சின்னராஜி

**சி. கே. சின்னராஜி** (*C. K. Chinnaraji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் திருப்பத்தூர் நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் சிலாக்சு

**சோடியம் சிலாக்சு** (*Sodium silox*) என்பது சிலாக்சைடு அயனியின் [(CH<sub>3</sub>)<sub>3</sub>C]<sub>3</sub>SiO<sup>−</sup>மூலமாகச் செயல்படும் ஒரு கரிமசிலிக்கான் சேர்மத்தின் பெயராகும். இந்த பருமனான அயனியின் ஈந்தணைவி அணைவுச் சேர்மங்கள் பெரும்பாலும் குறைந்த ஒருங்கிணைப்பு எண்களுடன் ஏற்றுக்கொள்ளப்படுகின்றன. Ti(silox)<sub>3</sub>, Nb(silox)<sub>3</sub>(PMe<sub>3</sub>), மற்றும் [Cr(silox)<sub>3</sub>]<sup>−</sup>ஆகியவை எடுத்துக்காட்டுகளில் சிலவாகும்.
# சோடியம் சிலாக்சு

## சிலாக்சின் பண்புகள்

உப்பு போன்ற பண்புகளைக் கொண்ட சோடியம் வழிப்பெறுதி ஒரு கியூபன் வகை கொத்து ஆகும்.  
தொடர்புடைய பருமனான அயனி ஈந்தணைவிகளில் C<sub>5</sub>Me<sub>5</sub><sup>−</sup>, (Me<sub>3</sub>Si)<sub>2</sub>N<sup>−</sup>, மற்றும் NacNac<sup>−</sup> ஆகிய ஈந்தணைவிகளும் அடங்கும். சிலாக்சு C<sub>5</sub>Me<sub>5</sub><sup>−</sup> அயனியை விட பெரிய கூம்பு கோணத்தைக் கொண்டுள்ளது. இது ஒரு பலவீனமான கொடையாளராகும். சிலில் அமைடுகளை விடவும் பெரியது. இந்தக் காரணங்களுக்காக, சிலாக்சு அயனி மிகவும் நிறைவுறாத அணைவுச்சேர்மங்களை உருவாக்குகிறது.  
அதிக ஒருங்கிணைப்பு நிறைவுறாத்தன்மை கொண்ட அணைவுகள், அவை மூலக்கூறுகளுக்குள் வினைகளுக்கு உட்படாத வரை, அதிக வினைத்திறனைக் காட்டுகின்றன. சிலாக்சு இந்த சாத்தியத்தை வழங்குகிறது. உலோக-சிலாக்சு சேர்மங்களால் வெளிப்படுத்தப்படும் உயர் வினைத்திறனுக்கான எடுத்துக்காட்டுகளில் கார்பன் மோனாக்சைடில் உள்ள C-O பிணைப்பும் பிரிடினில் உள்ள C-N பிணைப்பும் அடங்கும்.
# சோடியம் சிலாக்சு

## தயாரிப்பு

Na(silox) பொதுவாக சிலானோல் (t-Bu)<sub>3</sub>SiOH சேர்மத்தின் புரோட்டானேற்றம் மூலம் தயாரிக்கப்படுகிறது. (t-Bu)<sub>2</sub>SiF<sub>2</sub>. சேர்மத்தின் இடைநிலை வழியாக பலபடி வழியில் இது தயாரிக்கப்படுகிறது. <sup>t</sup>Bu<sub>3</sub>SiNa சேர்மத்துடன் நைட்ரசு ஆக்சைடைச் சேர்த்து சூடுபடுத்தியும் சோடியம் சிலாக்சை தயாரிக்கலாம்.
# டி. சின்னசாமி

**டி. சின்னசாமி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் சின்ன சேலம் பகுதியினைச் சேர்ந்தவர். சின்ன சேலம் தொடக்கப் பள்ளியில் கல்வி பயின்றுள்ளார். திராவிட முன்னேற்றக் கழகம் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கள்ளக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஏ. சின்னதுரை அம்பலக்காரர்

**ஏ. சின்னதுரை அம்பலக்காரர்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் சோழகன் நல்லூர் பகுதியினைச் இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அந்தநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் ஐதரசன் செலீனைட்டு

**சோடியம் ஐதரசன் செலீனைட்டு** (*Sodium hydrogen selenite*) என்பது HNaO<sub>3</sub>Se என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். ஓர் ஐதரசன், ஒரு சோடியம், மூன்று ஆக்சிசன் மற்றும் ஒரு செலீனியம் அணு என்ற விகிதத்தில் அணுக்கள் சேர்ந்து இச்சேர்மம் உருவாகிறது.  
இச்சேர்மம் செலீனசு அமிலத்தினுடைய இணை காரத்தின் சோடியம் உப்பாகும். அத்தியாவசிய சுவடளவு தனிமமான செலீனியத்தை வழங்குவதற்கான சிகிச்சை பயன்பாட்டை இச்சேர்மம் கொண்டுள்ளது. சோடியம் ஐதராக்சைடை செலீனியம் டை ஆக்சைடுடன் சேர்த்து வினைபுரியச் செய்து இதை தயாரிக்கலாம்.
# என். பி. எம். சின்னையா கவுண்டர்

**என். பி. எம். சின்னையா கவுண்டர்** (*N. P. M. Chinnaya Kavundar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கொடும்பாளூர் கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மணப்பாறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் ஐதரசைடு

| Section1 =
| Section2 =
# சோடியம் ஐதரசைடு

## வரலாறும் தயாரிப்பும்

1895 ஆம் ஆண்டு நைட்ரசனின் கீழ் ஐதரசீன் நீரேற்றுடன் அதிகப்படியான சோடியம் உலோகம் சேர்க்கப்பட்டபோது சோடியம் ஐதரசைடு முதன்முதலில் சோடியம் ஐதராக்சைடுடன் கலந்ததாகக் காணப்பட்டது. பின்னர், 1915 ஆம் ஆண்டு வில்லெம் சிலெங்கு என்பவரால் சோடியம் உலோகம் மற்றும் நீரற்ற ஐதரசன் வினையின் மூலம் சோடியம் ஐதரசைடு தூய வடிவத்தில் தனிமைப்படுத்தப்பட்டது. இதைத் தொடர்ந்து 60 °செல்சியசு வெப்பநிலைக்கு வெப்பப்படுத்துவதன் மூலம் அதிகப்படியான ஐதரசீன் அகற்றப்பட்டது:  
:2Na + 2N<sub>2</sub>H<sub>4</sub> → 2NaN<sub>2</sub>H<sub>3</sub> + H<sub>2</sub>  
சோடியம் அமைடு அல்லது சோடியம் ஐதரைடு மற்றும் ஐதரசீன் ஆகியவற்றின் வினையாலும் சோடியம் ஐதரசைடு தயாரிக்கப்படுகிறது.
# சோடியம் ஐதரசைடு

## பண்புகள்

சோடியம் ஐதரசைடு என்பது வெளிர்-மஞ்சள் நிற திடப்பொருளாகும். காற்று, நீர் அல்லது எத்தனால், ஆல்ககால் ஆகியவற்றுடன் தொடர்பு கொள்ளும்போது வெடிக்கும். இதன் காரணமாக, கரிம வினைகளில் பென்சீன் அல்லது டை எத்தில் ஈதரில் ஒரு தொங்கலாகப் பயன்படுத்தப்படுகிறது. பல்வேறு சேர்மங்களுடன் அணுக்கருநாட்ட கூட்டு வினைகளை நிகழ்த்தும் திறன் கொண்டுள்ளது. எடுத்துக்காட்டாக நைட்ரைல்கள், அமிட்ரசோன்களாக மாற்றப்படுகின்றன.
# திருவாய்மூர், நாகப்பட்டினம்

**திருவாய்மூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.
# திருவாய்மூர், நாகப்பட்டினம்

## அமைவிடம்

திருவாய்மூர், கடல் மட்டத்திலிருந்து சுமார் 27.48 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# திருவாய்மூர், நாகப்பட்டினம்

## விவரங்கள்

- திருவாய்மூர் ஊரின் அஞ்சல் குறியீட்டு எண் 610204 ஆகும்.  
- வாய்மூர்நாதர் கோயில் என்ற சிவன் கோயில் உள்ளது.  
- திருவாய்மூர் பகுதியானது, கீழ்வேளூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# மேக்சேஃப்

**மேக்சேஃப்** *( MagSafe )* என்பது ஆப்பிள் நிறுவனத்தால் உருவாக்கப்பட்ட ஒரு வகையான காந்த இணைப்பிகளைக் குறிக்கும் பெயராகும். இது மேக் கணினிகளில் மின்சார இணைப்பிற்காகப் பயன்படுத்தப்படுகிறது. இந்த இணைப்பி காந்தத்தின் மூலம் நிலைநிறுத்தப்படுவதால், எதிர்பாராமல் இழுக்கும்போது அது எளிதாகத் துண்டிக்கப்பட்டு, கணினிக்கோ அல்லது அதன் இணைப்பிற்கோ சேதம் ஏற்படாமல் பாதுகாக்கிறது, மேலும் மடிக்கணினி மேசையிலிருந்து கீழே விழாமல் தடுக்கும். இது முதன்முதலில் 2006-ஆம் ஆண்டு மேக்புக் புரோவில் அறிமுகப்படுத்தப்பட்டது.  
மேக்சேஃப் என்ற பெயர் ஐபோன் சாதனங்களில் பயன்படுத்தப்படும் ஒரு வேறு தொழில்நுட்பத்திற்கும் ஆப்பிளால் பயன்படுத்தப்படுகிறது. இது கியூஐ (Qi) தரத்தின் அடிப்படையில் அமைந்த ஒரு கம்பியில்லா மின்சாரப் பரிமாற்றம் மற்றும் துணைப் பொருட்களை இணைக்கும் அம்சமாகும். இந்த தொழில்நுட்பம் ஐபோன் 12 மற்றும் 12 புரோவுடன் அறிமுகப்படுத்தப்பட்டது.  
மேக்சேஃப் இணைப்பிகள் பல மாற்றங்களைப் பெற்றுள்ளன. மேக்சேஃப் 1 என்பது இருபுறமும் பயன்படுத்தக்கூடிய சமச்சீர் வடிவமைப்பு கொண்டது. 2012-ஆம் ஆண்டு, அதைவிட மெல்லிய மற்றும் அகலமான மேக்சேஃப் 2 அறிமுகப்படுத்தப்பட்டது. ஆரம்பகாலத்தில் மேக்புக் தொடர்களில் பயன்படுத்தப்பட்டாலும் பின்னர் சில ஆண்டுகள் நிறுத்தப்பட்டது. அதன் பின் 2020 ஆம் ஆண்டில் மேக்புக் புரோ மற்றும் மேக்புக் ஏர் கணினிகளில் மேம்பட்ட வடிவில் மீண்டும் கொண்டு வரப்பட்டது.
# வாங்னியா பொங்டே

**வாங்னியா பொங்டே** (*Wangnia Pongte*, இறப்பு: 15 சூன் 2013) இந்திய அரசியல்வாதியும் முன்னாள் கால்பந்து வீரரும் ஆவார்.  
1990ஆம் ஆண்டு அருணாச்சலப் பிரதேசத்தில் சாங்லாங் வடக்கு சட்டமன்றத் தொகுதியின் சட்டமன்ற உறுப்பினராக இருந்தார். ஆராய்ச்சி, நூலகம், தொழிலாளர் மற்றும் வேளாண்மைக்கான இணையமைச்சராக (சுயாதீனப் பொறுப்பு) பணியாற்றினார். 2004ஆம் ஆண்டு மீண்டும் சட்டமன்ற உறுப்பினராகத் தேர்ந்தெடுக்கப்பட்டார். அருணாச்சலப் பிரதேச சட்டமன்றத்திற்கு தேர்ந்தெடுக்கப்பட்ட முதல் துட்சா இணக்குழுவைச் சேர்ந்த போங்டே என்ற சிறப்புக்கு உரியவராக உள்ளார். பெரும்பாலும் துட்சா சமூகத்தின் தந்தையாக இவர் கருதப்படுகிறார்.
# கட்கோரா சட்டமன்றத் தொகுதி

**கட்கோரா சட்டமன்றத் தொகுதி** *(Katghora Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. கட்கோரா, கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கட்கோரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2003 | போத்ராம் கன்வார் | rowspan=2 | இந்திய தேசிய காங்கிரசு</br> |
| 2008 |  |  |  |
| 2013 | இலகான் தேவாங்கன் | பாரதிய ஜனதா கட்சி</br> |  |
| 2018 | புருசோத்தம் கன்வர் | இந்திய தேசிய காங்கிரசு</br> |  |
| 2013 | பாரதிய ஜனதா கட்சி</br> |  |  |
# சூரியன் எம்ஆர்டி நிலையம்

**சூரியன் எம்ஆர்டி நிலையம்** (ஆங்கிலம்: *Surian MRT Station* அல்லது *Surian – IOI Mall Damansara Station*; மலாய்: *Stesen MRT Surian*) என்பது மலேசியா, சிலாங்கூர், பெட்டாலிங் ஜெயா, குவாசா டாமன்சாரா நகர்ப்பகுதியில் அமைந்துள்ள ஒரு விரைவுப் போக்குவரத்து நிலையம் ஆகும். இந்த நிலையம் எம்ஆர்டி காஜாங் வழித்தடத்தில் அமைந்துள்ளது.  
இந்த நிலையம் அமைந்துள்ள பெர்சியாரான் சூரியன் எனும் சாலையின் பெயரில் இந்த நிலையத்திற்கும் பெயரிடப்பட்டது. இந்த நிலையம் 2016 டிசம்பர் 16 அன்று எம்ஆர்டி காஜாங் வழித்தடத்தின் முதல் கட்ட நடவடிக்கைகளின் கீழ் திறக்கப்பட்டது.  
இந்த நிலையம் கோத்தா டாமன்சாராவில் உள்ள டாத்தாரான் சன்வே *(Dataran Sunway)* வணிகப் பகுதிக்கு அருகில் அமைந்துள்ளது. டாத்தாரான் சன்வே வணிகப் பகுதியில் சன்வே கிசா கடைவள மையம் *(Sunway Giza Shopping Centre),* சன்வே நெக்ஸிஸ் *(Sunway Nexis)* மற்றும் பல கடைகள் உள்ளன.
# சூரியன் எம்ஆர்டி நிலையம்

## நிலைய அம்சங்கள்

சூரியன் எம்ஆர்டி நிலையம் காஜாங் எம்ஆர்டி வழித்தடத்தில் உள்ள அனைத்து உயர்த்தப்பட்ட நிலையங்களைப் போல ஒரு நிலையான வடிவமைப்பைக் கொண்டுள்ளது. சூரியன் எம்ஆர்டி நிலையம், பெர்சியாரான் சூரியன் சாலைக்க்கு *(Persiaran Surian)* மேலே கட்டப்பட்டுள்ளது.  
இந்த நிலையம் கோத்தா டாமன்சாராவின் டாத்தாரான் சன்வே வணிகப் பகுதி அல்லது செக்சன் PJU5-க்கு அடுத்ததாக அமைந்துள்ளது. அத்துடன் சன்வே கிசா மால் நிலையத்திற்கு அருகிலும் அமைந்துள்ளது, அதே வேளையில் என்கார்ப் இஸ்ட்ராண்ட் மால் *(Encorp Strand Mall);* மற்றும் கோத்தா டாமன்சாரா ஜெயண்ட் ஹைப்பர் மார்க்கெட் *(Giant Hypermarket Kota Damansara)* போன்ற வணிக மையங்கள் சுமார் 1 கி.மீ தொலைவில் அமைந்துள்ளன.
# சூரியன் எம்ஆர்டி நிலையம்

## நிலைய அம்சங்கள்

### நிலைய அமைப்பு

**<small>பக்க நடைமேடை</small>**  
| **L1** | **இணைப்புவழி** | கட்டணப் பகுதிக்கான நுழைவாயில்கள், நடைமேடைகளுக்கான நகரும் படிக்கட்டுகள், கட்டண இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள் |  |
| --- | --- | --- | --- |
| **G** | **தரை தளம்** | பேருந்து முனையம், வாடகைக் கார்கள் நிறுத்துமிடம், பணியாளர்களின் வாகனங்கள் நிறுத்துமிடம் | } |
# சூரியன் எம்ஆர்டி நிலையம்

## வெளியேறும் வழிகள் - நுழைவாயில்கள்

பெர்சியாரான் சூரியன் சாலையின் இருபுறமும் இந்த நிலையத்திற்கு நுழைவாயில் A; நுழைவாயில் B; நுழைவாயில் C என மூன்று நுழைவாயில்கள் உள்ளன.  
பெர்சியாரான் சூரியன் சாலைக்கு இணையாக இயங்கும் ஜாலான் PJU 5/8 எனும் சாலையில் இருந்தும் நுழைவாயில் B-ஐ அணுகலாம். நுழைவாயில் B; அதன் பக்கவாட்டில் உள்ள சன்வே நெக்சிஸ் வணிக வளாகத்துடன் இணைகிறது.  
பெர்சியாரான் சூரியனின் தெற்கே துரோபிக்கானா கார்ப்பரேசன் பெர்ஹாட்டின் 17 ஏக்கர் கலப்பு மேம்பாடான டிராபிகானா கார்டன்சுடன் நிலையத்தின் நுழைவாயில் A-ஐ இணைக்க மற்றோர் உயரமான பாதசாரி இணைப்புப் பாதையும் கட்டப்பட்டுள்ளது.  
பெர்சியாரான் சூரியனில் உள்ள இரு நுழைவாயில்களிலும் ஊட்டி பேருந்து நிறுத்தங்கள், வாடகைக்கார்கள் நிறுத்துமிடம் மற்றும் பயணிகளை இறக்கிவிடும் பகுதிகள் உள்ளன.
# சூரியன் எம்ஆர்டி நிலையம்

## வெளியேறும் வழிகள் - நுழைவாயில்கள்

### வரலாறு

நிலையத்தின் பெயர் இறுதியாக உறுதி செய்யப்படுவதற்கு முன்பு, இந்த நிலையத்திற்கு அருகே இருந்த டாத்தாரான் சன்வே வணிகப் பகுதியின் பெயரில், டாத்தாரான் சன்வே எம்ஆர்டி நிலையம் *(Dataran Sunway MRT Station)* என்ற செயல்பாட்டுப் பெயர் வைக்கப்பட்டது.
# சூரியன் எம்ஆர்டி நிலையம்

## பேருந்து சேவைகள்

| சூரியன் எம்ஆர்டி நிலையம்
நுழைவாயில் A | ஆரா டாமன்சாரா | பெர்சியாரான் டாமன்சாரா இண்டா
பெர்சியாரான் துரோபிக்கானா
PJU 1A/1 சாலை
**லெம்பா சுபாங் எல்ஆர்டி நிலையம்**
துரோபிக்கானா உத்தாமா சாலை |  |
| --- | --- | --- | --- |
| சூரியன் எம்ஆர்டி நிலையம்
நுழைவாயில் B | செக்சன் 11, கோத்தா டாமன்சாரா | PJU 5/1 சாலை
பெர்சியாரான் மகோகனி | } |
# சூரியன் எம்ஆர்டி நிலையம்

## பேருந்து சேவைகள்

### பிற பேருந்துகள்

| கோலாலம்பூர் மத்திய சந்தை | செக்சன் 8, கோத்தா டாமன்சாரா | துன் டான் செங் லோக் சாலை
துன் சம்பந்தன் சாலை (கோலாலம்பூர் சென்ட்ரல்)
பங்சார் சாலை
பங்சார் எல்.ஆர்.டி நிலையம்
கூட்டரசு நெடுஞ்சாலை
கூட்டரசு நெடுஞ்சாலை
ஜாலான் உத்தாரா
ஜாலான் செமாங்காட்
ஜாலான் எஸ்எஸ் 2/55
டாமன்சாரா-பூச்சோங் விரைவுச்சாலை (பண்டார் உத்தாமா)
பெர்சியாரான் சூரியன்
**முத்தியாரா டாமன்சாரா எம்ஆர்டி நிலையம்**
**சூரியன் எம்ஆர்டி நிலையம்**
கோத்தா டாமன்சாரா எம்ஆர்டி நிலையம்
பெர்சியாரான் மகோகனி
ஜாலான் பெக்காக்கா |  |
| --- | --- | --- | --- |
| கிளானா ஜெயா எல்ஆர்டி நிலையம் | செக்சன் 11, கோத்தா டாமன்சாரா | டாமன்சாரா-பூச்சோங் விரைவுச்சாலை
பெர்சியாரான் பண்டார் உத்தாமா
பண்டார் உத்தாமா நிலையம்
லெபோ பண்டார் உத்தாமா
பெர்சியாரான் சூரியன்
**முத்தியாரா டாமன்சாரா எம்ஆர்டி நிலையம்**
சூரியன் எம்ஆர்டி நிலையம்
(நுழைவாயில் A (→) கோத்தா டாமன்சாரா
நுழைவாயில் B (→) கிளானா ஜெயா)'''
பெர்சியாரான் மகோகனி | } |
# சூரியன் எம்ஆர்டி நிலையம்

## காட்சியகம்

**சூரியன் எம்ஆர்டி நிலையம் (2022)**
# தமியோ தகா

**தமியோ தகா** (*Tamiyo Taga*) இந்தியாவின் அருணாச்சலப் பிரதேசத்தைச் சேர்ந்த பாரதிய சனதா கட்சியின் தலைவராவார். மேற்கு சியாங் மாவட்டத்தில் உள்ள உரும்காங்கிலிருந்து தேர்ந்தெடுக்கப்பட்டு அருணாச்சலப் பிரதேச சட்டமன்ற உறுப்பினராக உள்ளார்.  
அருணாச்சலப் பிரதேச சட்டமன்றத்தில் எதிர்க்கட்சித் தலைவராக இருந்தார்.  
2016ஆம் ஆண்டு அக்டோபர் மாதம் 14ஆம் தேதியன்று அருணாச்சலப் பிரதேச முதலமைச்சர் பெமா காண்டு, பாரதிய சனதா கட்சியுடன் முறையாகக் கைகோர்த்து, அருணாச்சலப் பிரதேசத்தை பாரதிய சனதா கட்சி ஆட்சியில் வைத்திருக்கும் 14ஆவது மாநிலமாக மாற்றினார். இந்தப் புதிய கூட்டணியுடன், தமியோ தகா அருணாச்சலப் பிரதேசத்தின் அமைச்சரவையில் ஓர் அமைச்சராகப் பதவியேற்றார்.
# தங்கோர் தபக்கு

**தங்கோர் தபக்கு** (*Tangor Tapak*) இந்தியாவின் அருணாச்சலப் பிரதேசத்தைச் சேர்ந்த பாரதிய சனதா கட்சியின் ஓர் அரசியல்வாதியாவார்.
# தங்கோர் தபக்கு

## ஆரம்பகால வாழ்க்கை

தங்கோர் தபக்கு மாநில சுகாதார அமைப்பைச் சேர்ந்த ஒரு மருத்துவராவார். அருணாச்சலப் பிரதேச சட்டமன்றத்திற்கான 1999 தேர்தலில், முதலமைச்சர் கெகோங் அபாங்கின் மனைவி யாதக் அபாங்கை தோற்கடித்தார். மாநில சுகாதார அமைச்சராகப் பணியாற்றினார். 2004 ஆம் ஆண்டு நடைபெற்ற தேர்தலில் பாசிகாட்டு மேற்கு தொகுதிக்கான தேர்தலில் போட்டியிட்ட இவர் கெகோங் மற்றும் யாதக் அபாங்கின் மகனான ஓமக் அபாங்கிடம் தோல்வியடைந்தார். ஆனால் 2009ஆம் ஆண்டு நடைபெற்ற தேர்தலில் மீண்டும் அந்தத் தொகுதியில் போட்டியிட்டு வெற்றி பெற்றார். நவம்பர் 2009ஆம் ஆண்டு நவம்பர் மாதத்தில் அடையாளம் தெரியாத நபர்கள் நடத்திய துப்பாக்கிச் சூட்டில் சிக்கினார். இதனால் இவரது வாகனம் கடுமையாக சேதமடைந்தது, ஆனால் ஒவருக்கு எந்த காயமும் ஏற்படவில்லை. 2014ஆம் ஆண்டு பிப்ரவரி மாதம் 11 ஆம் தேதியன்று பாரதிய சனதா கட்சியின் மாநிலத் தலைவர் பதவியிலிருந்து ஓய்வு பெற்றார். 2014ஆம் ஆண்டு மே மாதம் நடைபெற்ற தேர்தலில் சட்டமன்றத்தில் தனது இடத்தை இழந்தார்.
# பாலீ-தானாகர் சட்டமன்றத் தொகுதி

**பாலீ-தானாகர் சட்டமன்றத் தொகுதி** *(Pali-Tanakhar Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. பாலீ-தானாகர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.
# பாலீ-தானாகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2008 | இராம் தயாள் உய்கே | rowspan=3 | இந்திய தேசிய காங்கிரசு</br> |
| 2013 |  |  |  |
| 2018 | மோகித் ராம் |  |  |
| 2023 | துளே சுவர் இரா சிங் மார்காம் | கோண்ந்வானா கணதந்திர கட்சி |  |
# குற்றப்பத்திரிகை (திரைப்படம்)

***குற்றப்பத்திரிகை*** (*Kuttrapathirikai*) என்பது 2007 ஆம் ஆண்டு வெளியான ஆர். கே. செல்வமணி இயக்கிய இந்திய தமிழ் திரைப்படமாகும். இந்த படத்தில் ராம்கி, ரகுமான், ரம்யா கிருஷ்ணன், ரோஜா ஆகியோர் நடித்தனர். இப்படத்தை ரவி யாதவ் யாதவாலய பிலிம்ஸ் என்ற பதாகையின் கீழ் தயாரித்தார். படத்திற்கு இளையராஜா இசையமைத்துள்ளார். இப்படம் இராஜீவ் காந்தி படுகொலையையும், ஈழப் போரையும் பின்னணியாகக் கொண்டது. இந்த படத்தின் தயாரிப்பு 1991 இல் தொடங்கி 1992 இல் நிறைவடைந்தது. ஆனால் கடுமையான அரசியல் செய்திகளைக் கொண்ட இத்தகைய படத்தை தணிக்கை வாரியம் அனுமதி மறுத்ததால் பதினைந்து ஆண்டுகள் படம் முடங்கிப் போனது; படம் இறுதியாக 2007 மார்ச்சில் பல வெட்டுக்களுடன் வெளியிடப்பட்டது.
# குற்றப்பத்திரிகை (திரைப்படம்)

## நடிகர்கள்

- ஏ.சி.பி ராமகிருஷ்ணன் ஐபிஎஸ் ஆக ராம்கி
- அருண் ஐபிஎஸ் ஆக ரகுமான்
- திவ்வயாவாக ரம்யா கிருஷ்ணன்
- கீதாவாக ரோஜா
- ரேகாவாக மோகினி
- கார்த்திகேயனாக விஜயகுமார்
- ஹரிபாபுவாக லிவிங்ஸ்டன்
- இராஜீவ் காந்தியாக அனுபம் கெர்
- டி.ஜி.பி. ஆக மா. நா. நம்பியார்
- சிவராசனாக மன்சூர் அலி கான்
- விடுதலைப் புலி தலைவராக இராஜேஷ்
# குற்றப்பத்திரிகை (திரைப்படம்)

## தயாரிப்பு

இந்தப் படத்திற்கான தயாரிப்புப் பணிகள் 1991 ஆம் ஆண்டு தொடங்கியது. இதன் உள்ளடக்கம் இராஜீவ் காந்தி படுகொலை மற்றும் ஈழப் போர் பின்னணியைக் கொண்டதாக இருக்கும் என்று அறிவிக்கப்பட்டது. இந்தப் படத்தின் பணிகள் 1991 சூலையில் தொடங்கப்பட்டு 1992 ஆம் ஆண்டின் நடுப்பகுதியில் நிறைவடைந்தது. 1992 அக்டோபரில் வெளியிடத் திட்டமிடப்பட்டது.  
2006 திசம்பரில், வரலாற்றுச் சிறப்புமிக்க ஒரு தீர்ப்பின் வழியாக, சில வெட்டுக்களுக்குப் பிறகு 'ஏ' (பெரியவர்களுக்கு மட்டும்) சான்றிதழுடன் படத்தைத் திரையிட சென்னை உயர்நீதிமன்றம் அனுமதித்து. நீதிமன்றத்தின் தீர்ப்பை எதிர்த்து மத்திய தணிக்கை வாரியம் சார்பாக தாக்கல் செய்யப்பட்ட மனுவை சென்னை உயர் நீதிமன்றம் தள்ளுபடி செய்தது. பின்னர் நீதிமன்றம் வாரியத்திற்கு நான்கு வாரங்களுக்குள் படத்திற்கு 'ஏ' சான்றிதழ் வழங்க உத்தரவிட்டது. இந்தப் படம் தமிழீழ விடுதலைப் புலிகளை ஆதரிப்பதாக மனுவில் கூறப்பட்டிருந்தது. தமிழ்நாடு காங்கிரஸின் சில பிரிவுகளும் படத்தின் சில காட்சிகளுக்கு எதிர்ப்பு தெரிவித்தனர். சென்னை உயர் நீதிமன்ற தலைமை நீதிபதி ஏ.பி. ஷா, நீதிபதி கே. சந்துரு ஆகியோர் படத்தைப் பார்த்தனர், அதில் ஆட்சேபனைக்குரிய காட்சிகள் எதுவும் இல்லை என்ற முடிவுக்கு வந்தனர். முந்தைய தீர்ப்பில் வெட்ட உத்தரவிட்டக் காட்சிகளை நீக்க வேண்டிய அவசியமில்லை என்று நீதிமன்றம் கூறியதாக ஆர். கே. செல்வமணி தெரிவித்தார். தணிக்கை வாரியம் வெட்ட விரும்பிய காட்சிகளில், புலிகளின் பயிற்சி மற்றும் ராஜீவ் காந்தி படுகொலை செய்யப்பட்ட இடத்திலிருந்து காவல்துறை அதிகாரிகள் தப்பிச் செல்வது ஆகியவை அடங்கும்.
# குற்றப்பத்திரிகை (திரைப்படம்)

## இசை

இப்படத்திற்கு இளையராஜா இசையமைத்தார்.
# பெல்மட்டோசூவா

**பெல்மட்டோசூவா** (*Pelmatozoa*) என்பது ஒரு காலத்தில் முட்தோலி தொகுதியின் ஒரு கிளையாக இருந்தது. இதில் தண்டுடன், நிலயான முட்தோலிகள் அடங்கும். பெல்மட்டோட்சூவாவின் முக்கிய வகை கிரினோயிடா ஆகும். இதில் கடல் அல்லி, இறகு நட்சத்திர மீன் உள்ளிட்ட உயிரினங்கள் அடங்கும். பெல்மட்டோட்சூவா தற்பொழுது முட்தோலிகளில் வகைப்பாட்டில் இல்லை. *பெல்மட்டோசூவா எஸ். எல்.* (*சென்சு லேட்டோ* அல்லது கிரினோசோவா எஸ்எல்., சில அமைப்புகளில் ஒரு பெரிய உயிரலகாக இருந்தது. சில நேரங்களில் முட்தோலிகளின் துணைத்தொகுதியாகக் கருதப்படுகிறது. *பெல்மட்டோட்சூவா எஸ். எல்.* இன் பெரும்பகுதி அழிந்துபோன உயிரலகுகான பிளாசுடோசோவாவைக் கொண்டிருந்தது. பெல்மாடோசோவா *எஸ். எஸ்.* (*சென்சு ஸ்ட்ரிக்டோ*) சில நேரங்களில் கிரினாய்டியாவை மட்டுமே உள்ளடக்கியது.
# பெல்மட்டோசூவா

## சிறப்பியல்புகள்

பண்டைய முட்தோலிகள் தங்கள் உடலை தரைப்பகுதியில் எபிசுடோமுக்கு ஒத்த தண்டு மூலம் ஒட்டிக் காணப்படும். இவை அசையும் திறன் கொண்டவை. அரிதாக இடம் பெயருகின்றன. புதைபடிவங்கள் குறைந்தபட்சம் கேம்ப்ரிய கலத்தித்திற்கும் முந்தையவை. எனவே அவை 500 மில்லியன் ஆண்டுகளுக்கும் மேலாக பூமியில் வாழ்கின்றன.  
கடந்த காலத்தில், இவை ஏராளமான கடல் விலங்கினங்களின் குழுவாக இருந்தன. மேலும் பல குழுக்கள் ஈய புதைபடிவங்களைச் சேர்ந்தவை. இருப்பினும் இன்று ஒரு சிறிய வர்க்கம் மட்டுமே காணப்படுகின்றன.
# பெல்மட்டோசூவா

## அமைப்பு (தொகுதி வரலாறு)

பெல்மட்டோட்சூவா s. l. = கிரினோசூவா  
- incertae sedis:
- வகுப்பு †பராபிளாடோய்டியா - ஒற்றை வரிசை†பரப்ளாசுடிடா- மொத்தக் குடும்பம் †ஆசுட்ரோபிளாசுடோசிசிடிடே (பழைய பெயர்: பிளாசுடோசிசுடிடே)
- [வரிசை] †எக்மாடோக்ரினிடே - ஒற்றைப் பேரினம் †''எக்மாடோக்ரைனசு' - சில சமயங்களில் கிரினோய்டியாவிற்குள் அல்லது அதற்கு அடுத்ததாக கோலோட்டூரி அல்லது முட்தோலிகளுக்கு வெளியே ஆக்டோகோராலியாவில் ஒரு அடித்தள பெல்மடோசோவா என வகைப்படுத்தப்படுகிறது.
- துணைத்தொகுதி†பிளாஸ்டோசோவா
- வகுப்பு †லெபிடோசைசுடோய்டியா/வரிசை†இம்ப்ரிகாட்டா -பாரம்பரியமாக ஈக்ரினோய்டியாக்குள்
- வகுப்பு †ஈயோக்ரினோய்டியா
- வரிசை†கோகிடா
- வரிசை†டிரகெலோக்ரினிடா
- வரிசை†சைமன்கோவிக்ரினிடா - ஒற்றைப் பேரினம் †*சைமன்கோவிக்ரினசு*
- வரிசை†அசுகோசிசுடிடிடா
- வகுப்பு †பராக்ரினாய்டியா -பாரம்பரியமாக குரினோசோவாவிற்குள் (அல்லது பொதுவாக பிளாசுடோசோவாவிற்குள் பிளாசுடோய்டியாவிற்கு சகோதர குழுவாக); நவீனமாக ஒருவேளை கிளிப்டோசுபேரிடிடாவுடன் தொடர்புடையதாக இருக்கலாம்
- குடும்பம் †இசுபிரிங்ரோசிசுடிடே
- குடும்பம் †கெக்கரிடிடே
- வரிசை†கொமரோசிசுடிடிடா
- வரிசை†பிளாட்டிசிசுடிடிடா
- †சிசுடாய்டியா (Cystoidea/Hydrophoridea) - today considered a paraphyletic taxon; rarely also Cystoidea *s.l.* also consists of Eocrinoidea (including Lepidocystoidea) and in the widest sense the entirety of Blastozoa
- குடும்பம் [வரிசை] †டைப்லோபோரிட்டா/டைப்லோபோரிடா
- வரிசை†ஆசுடெரோபிளாசுடிடா - தற்போது க்ரினோய்டியாவிற்கு அடுத்ததாக அதிகமாக உள்ளது
- வரிசை†கிளிப்டோசிபேரிடிடா/புரோட்டோகிரினிடிடா
- வரிசை†இசுபேரோனிடிடா *s.l.*
- †இசுபேரோனிடிடா *s.s.*
- †அரிசிடோசிசுடிடிடா
- குடும்பம் †கேம்ப்ரோக்ரினிடே *s.l.* - மாற்றாக கிளிப்டோசிசிடிடிடாக்குள் கருதப்படுகிறது
- குடும்பம் †கேம்ப்ரோக்ரினிடே *s.s.* - முன்பு அசுகோசிசிடிடிடாவிற்குள்
- குடும்பம் †ரைடர்சிடே
- பேரினம் †*சாண்டுசிசுடிசு*
- குடும்பம் [order] †ரோம்பிஃபெரா/டைகோபோரிட்டா *s.l.*
- *டைகோபோரிட்டாs.s.*
- வரிசை†கிளிப்டோசிசுடிடிடா/கிளிப்டோசிசுடிடோய்டா- உயிரலகு உட்பட †புளூரோசிசுடிடிடா(இதில் ஒரு முன்னாள் வரிசை அடங்கும் வரிசை†கிலோசிஸ்டிடா) குடும்பம் †மேக்ரோசிசுடெல்லிடே (முன்பு அசுகோசிசுடிடிடாவிற்குள் அல்லது கிளிப்டோசிசுடிடிடாவின் ஒரு சகோதர உயிரலகாக இருந்தது)
- வரிசை†கெமிகோசுமிடிடா
- †பிசுதுலிபோரிட்டா(பிசுதுலிபோரிடா) *s.l.*
- வரிசை†காரியோசியாடிடா
- வரிசை†கார்யோசிசுடிடிடா/பிசுதுலிபோரிட்டா(அல்லது பிசுதுலிபோரிடா) *s.s.*
- [வகுப்பு] †*பிளாசுடோய்டியாs.l.* -பரிணாம ரீதியாக சிசுடாய்டியாவிற்கு சொந்தமானது
- வகுப்பு †கரோனாய்டியா/வரிசை†கரோனாட்டா- இந்த உயிரலகு முன்னர் ஒரு முடிவற்ற நிலையைக் கொண்டிருந்தது
- குடும்பம் †லிசோசைசுடிடிடே- முன்பு ஈக்ரினோய்டியாவினுள் வைக்கப்பட்டது
- வகுப்பு †*பிளாசுஸ்டோய்டியாs.s.*
- பேரினம் †*மகுர்டாபிளாஸ்டஸ்*
- superவரிசை†இசுபைராகுலட்டா
- வரிசை†பெண்டிரெமிடிடா
- வரிசை†ட்ரூஸ்டிக்ரினிடா
- வரிசை†கிரானாடோக்ரினிடா- மாற்றாக ட்ரூசுடிக்ரினிடா வரிசையின் ஒரு பகுதியாக வைக்கப்படுகிறது
- வரிசை†நியூக்ளியோக்ரினிடா
- வரிசை†பிசிகுலாட்டா  
துணைத்தொகுதி கிரினோசோவா அல்லது *எஸ். எஸ்.* பெல்மட்டோசூவா எஸ். எஸ் இன்று ஒரே ஒரு வகுப்பைக் கொண்டுள்ளது. ஆனால் பாரம்பரியமாக மற்றொரு வகைப்பாட்டைக் கொண்டிருந்தது-பாராக்ரினாய்டியா  
முன்பு கார்பாய்டியா/கோமலோசோவா பெல்மட்டோசூவாவைச் சேர்ந்ததாக இருந்தது.  
<small>இந்த அத்தியாயத்திற்கான ஆதாரங்கள்</small>
# நார் பகதூர் பிரதான்

**நார் பகதூர் பிரதான்** (*Nar Bahadur Pradhan*) இந்தியாவின் சிக்கிம் மாநிலத்தைச் சேர்ந்த ஓர் அரசியல்வாதியாவார். சிக்கிம் கிராந்திகாரி மோர்ச்சா கட்சியின் உறுப்பினராக இவர் அரசியலில் ஈடுபட்டார். 11ஆவது சிக்கிம் சட்டமன்றத்தில் சட்டமன்ற உறுப்பினராக செயல்பட்டார். சிட்டிசன் ஆக்சன் கட்சியின் கணேசு ராயை 7904 வாக்குகள் பெற்று வென்றார். இவர்களுக்கிடையிலான வாக்கு வித்தியாசம் 4283 வாக்குகள் ஆகும். மாநிலத்தின் தெற்குப் பகுதியில் அமைந்துள்ள சிக்கிமில் உள்ள 32 சட்டமன்றத் தொகுதிகளில் மெல்லி சட்டமன்றத் தொகுதியும் ஒன்றாகும்.
# தாய் நிகியோ

**தாய் நிகியோ** (*Tai Nikio*) இந்தியாவின் அருணாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனாதா கட்சியின் உறுப்பினராக இவர் அரசியலில் ஈடுபட்டார். 11ஆவது அருணாச்சலப் பிரதேச சட்டமன்றத்தில் சட்டமன்ற உறுப்பினராக செயல்பட்டார். அருணாச்சலப் பிரதேச மக்கள் கட்சி வேட்பாளருக்கு எதிராகப் போட்டியிட்டு அக்கட்சியின் பிரதிநிதியான தடார் மங்குவை இவர் 7896 வாக்குகள் பெற்று தோற்கடித்தார். அருணாச்சலப் பிரதேசத்தின் 60 சட்டமன்றத் தொகுதிகளில் நியாபின் தொகுதியும் ஒன்றாகும். இந்தத் தொகுதி பட்டியல் பிரிவைச் சேர்ந்த வேட்பாளர்களுக்கு ஒதுக்கப்பட்டுள்ளது.
# மர்வாகி சட்டமன்றத் தொகுதி

**மர்வாகி சட்டமன்றத் தொகுதி** *(Marwahi Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கௌரேலா-பெந்திரா-மார்வாகி மாவட்டத்தில் அமைந்துள்ளது. மர்வாகி, கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.